The Delta Rhythm Boys

The Delta Rhythm Boys var en amerikansk vokalgruppe som var aktiv fra 1934 til 1987. Gruppen ble dannet ved Langston University i Langston, Oklahoma i 1934 av  Carl Jones, Traverse Crawford,  Otha Lee Gaines og Kelsey Pharr.

Historie
Gruppen ble dannet ved Langston University i Langston, Oklahoma, i 1934 av Carl Jones, Traverse Crawford, Otha Lee Gaines og Kelsey Pharr. De flyttet til Dillard University i New Orleans, Louisiana, i 1936 og jobbet der under Frederick Hall som Frederick Hall Quintet og New Orleans Quintet.

De opptrådte i ulike radioprogrammer, blant annet i Amos og Andy og The Joan Davis Show, og opptrådte på Broadway i showene Sing Out the News og Hot Mikado. Gruppen medvirket også i femten filmer. I 1956 flyttet alle gruppens daværende medlemmer til Europa.

Otha Lee Gaines var den eneste av de opprinnelige medlemmene som var med hele tiden. Han døde av kreft i Helsingfors 15. juli 1987. I begravelsen hans falt Hugh Bryant sammen mens han fremførte en sang. Bryant døde på stedet, trolig av hjerteinfarkt. Etter disse to dødsfallene sluttet de gjenværende medlemmene å opptre som The Delta Rhythm Boys.

Medlemmer
Bass
 1934–1987: Lee Gaines

Første tenor
 1934–1944: Elmaurice Miller
 1940–1944: Clinton Holland
 1944–1960: Carl Jones
 1960–1974: Herb Coleman
 1974–1987: Walter Trammell

Andre tenor
 1934–1975: Traverse Crawford
 1975–1987: Ray Beatty

Baryton
 1934–1940: Essie Adkins
 1940–1943: Harry Lewis
 1943–1960: Kelsey Pharr
 1951–1954: Cliff Holland (vikar for Pharr)
 1962–1987: Hugh Bryant

Eksterne lenker 
 
 
 

Musikkgrupper fra USA